যখন সবাই ক্যাফেটেরিয়ায় কিংবা ময়দানে ভ্যালেন্টাইন্স উইক পালন করতে ব্যস্ত, তখন সম্পূর্ণ অন্য ছবি ধরা পড়ল দক্ষিণ দিনাজপুরে। সবাই যখন টেডি বিয়ার, গোলাপ, চকোলেট দিয়ে ভরিয়ে দিচ্ছেন নিজেদের প্রেমিক-প্রেমিকাকে, তখন এক দল ছাত্রী ‘প্রয়োজনীয়’ উপহার নিয়ে উপস্থিত হয় অসহায় ও দুস্থ শিশুদের কাছে।

উপহারের ডালি। নিজস্ব চিত্র
ঘটনা বালুরঘাটের। সেখানকার হাইস্কুলের প্রায় শ’খানেক ছাত্রী নিজেদের হাতখরচের টাকা বাঁচিয়ে দুস্থ বাচ্ছাদের হাতে তুলে দিল প্রয়োজনীয় সামগ্রী। বালুরঘাট শহর থেকে দূরে, গোবিন্দপুর এলাকার প্রাথমিক বিদ্যালয়ের শিশুদের দেওয়া হয় জামা-প্যান্ট, পেন্সিল বক্স, বই, সঙ্গে রংপেন্সিল ও ড্রয়িং বই। 
দেখুন ভিডিও ১
 


  
প্রায় ৭০জন খুদের হাতে তুলে দেওয়া হয় এই সামগ্রী। দিদিদের কাছ থেকে উপহার পেয়ে স্বভাবতই খুব খুশি হয় প্রাথমিক স্কুলের বাচ্চারা।
 
 

শুধু এই বছরই নয়, এর আগেও বালুরঘাট গার্লস হাইস্কুলের ছাত্রীরা এহেন নজির গ়ডেছে। গত বছর আখিরাপাড়া এলাকায় গিয়ে একই ভাবে লেখাপড়ার জিনিসপত্র উপহার দিয়েছিল এই ছাত্রীরা। সেই সঙ্গে নিজেরাই গল্পের বই জোগাড় করে বালুরঘাটের একটি অনাথ আশ্রমের আবাসিক মেয়েদের জন্য একটি লাইব্রেরিও গড়ে দিয়েছিল।